CELEX: 32016D0423
Language: el
Date: 2016-03-18 00:00:00
Title: Εκτελεστική απόφαση (ΕΕ) 2016/423 της Επιτροπής, της 18ης Μαρτίου 2016, με την οποία επιτρέπεται σε ορισμένα εργαστήρια στην Αίγυπτο, στα Ενωμένα Αραβικά Εμιράτα και στις Ηνωμένες Πολιτείες να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων σε σκύλους, γάτες και ικτίδες [κοινοποιηθείσα υπό τον αριθμό C(2016) 1609] (Κείμενο που παρουσιάζει ενδιαφέρον για τον ΕΟΧ)

22.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 75/70
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/423 ΤΗΣ ΕΠΙΤΡΟΠΉΣ
   της 18ης Μαρτίου 2016
   με την οποία επιτρέπεται σε ορισμένα εργαστήρια στην Αίγυπτο, στα Ενωμένα Αραβικά Εμιράτα και στις Ηνωμένες Πολιτείες να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων σε σκύλους, γάτες και ικτίδες
   
      
         [κοινοποιηθείσα υπό τον αριθμό C(2016) 1609]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων (1), και ιδίως το άρθρο 3 παράγραφος 2,
   Εκτιμώντας τα ακόλουθα:
   
               (1)
            
            
               Με την απόφαση 2000/258/ΕΚ το εργαστήριο Agence française de sécurité sanitaire des aliments (AFSSA), στο Νανσί της Γαλλίας, ορίζεται ως το ειδικό ινστιτούτο υπεύθυνο για τον καθορισμό των αναγκαίων κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων. Η AFSSA έχει πλέον ενσωματωθεί στην Agence nationale de sécurité sanitaire de l'alimentation, de l'environnement et du travail (ANSES) στη Γαλλία.
            
         
               (2)
            
            
               Η απόφαση 2000/258/ΕΚ προβλέπει, μεταξύ άλλων, ότι η ANSES αναλαμβάνει να αξιολογεί τα εργαστήρια τρίτων χωρών που έχουν υποβάλει αίτηση χορήγησης άδειας για να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων.
            
         
               (3)
            
            
               Η αρμόδια αρχή της Αιγύπτου υπέβαλε αίτηση για την έγκριση του Animal Health Research Institute (Ερευνητικό Ινστιτούτο για την Υγεία των Ζώων) στην Γκίζα· η ANSES εκπόνησε και υπέβαλε στην Επιτροπή θετική έκθεση αξιολόγησης για το εν λόγω εργαστήριο, με ημερομηνία 29 Σεπτεμβρίου 2015.
            
         
               (4)
            
            
               Η αρμόδια αρχή των Ενωμένων Αραβικών Εμιράτων υπέβαλε αίτηση για την έγκριση του Central Veterinary Research Laboratory (Κεντρικό Εργαστήριο Κτηνιατρικής Έρευνας) στο Ντουμπάι· η ANSES εκπόνησε και υπέβαλε στην Επιτροπή θετική έκθεση αξιολόγησης για το εν λόγω εργαστήριο, με ημερομηνία 29 Σεπτεμβρίου 2015.
            
         
               (5)
            
            
               Η αρμόδια αρχή των Ηνωμένων Πολιτειών της Αμερικής υπέβαλε αίτηση για την έγκριση του Atlanta Health Associates Rabies Laboratory (Αντιλυσσικό Εργαστήριο Εταίρων Υγείας της Ατλάντα) στο Cumming, του εργαστηρίου ιολογίας του Auburn University College of Veterinary Medicine (Πανεπιστημιακό Κολέγιο Κτηνιατρικής του Auburn) στο Auburn και του αντιλυσσικού εργαστηρίου των κέντρων ελέγχου και Πρόληψης Ασθενειών στην Ατλάντα («εργαστήρια των ΗΠΑ»)· η ANSES εκπόνησε και υπέβαλε στην Επιτροπή θετική έκθεση αξιολόγησης για τα εργαστήρια των ΗΠΑ, με ημερομηνία 29 Σεπτεμβρίου 2015.
            
         
               (6)
            
            
               Το Ερευνητικό Ινστιτούτο για την Υγεία των Ζώων στην Γκίζα, το Κεντρικό Εργαστήριο Κτηνιατρικής Έρευνας στο Ντουμπάι και τα εργαστήρια των ΗΠΑ θα πρέπει, συνεπώς, να επιτρέπεται να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων στους σκύλους, τις γάτες και τις ικτίδες.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Σύμφωνα με το άρθρο 3 παράγραφος 2 της απόφασης 2000/258/ΕΚ, επιτρέπεται στα ακόλουθα εργαστήρια να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων σε σκύλους, γάτες και ικτίδες:
   
               α)
            
            
               
                           Animal Health Research Institute
                        
                     
                           7 Nadi El-Said Street
                        
                     
                           P.O. Box 12618
                        
                     
                           Dokki
                        
                     
                           Giza
                        
                     
                           Αίγυπτος
                        
                     
         
               β)
            
            
               
                           Central Veterinary Research Laboratory
                        
                     
                           P.O. Box 597
                        
                     
                           Dubai
                        
                     
                           Ενωμένα Αραβικά Εμιράτα
                        
                     
         
               γ)
            
            
               
                           Atlanta Health Associates Rabies Laboratory
                        
                     
                           309 Pirkle Ferry Road, Suite D300,
                        
                     
                           Cumming, GA 30040,
                        
                     
                           Ηνωμένες Πολιτείες της Αμερικής
                        
                     
         
               δ)
            
            
               
                           Auburn University College of Veterinary Medicine
                        
                     
                           Department of Pathobiology, Virology Laboratory
                        
                     
                           261 Greene Hall
                        
                     
                           Auburn, AL 36849
                        
                     
                           Ηνωμένες Πολιτείες της Αμερικής
                        
                     
         
               ε)
            
            
               
                           Centers for Disease Control and Prevention
                        
                     
                           Rabies Laboratory
                        
                     
                           1600 Clifton Road, NE
                        
                     
                           Atlanta, GA 30333
                        
                     
                           Ηνωμένες Πολιτείες της Αμερικής
                        
                     
         Άρθρο 2
   Η παρούσα απόφαση εφαρμόζεται από τις 15 Απριλίου 2016.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 18 Μαρτίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 79 της 30.3.2000, σ. 40.